ต่างกันสุดขั้ว เผยเมแกนทำเจ้าหญิงเคทร้องไห้ ปม ถุงน่องเพื่อนเจ้าสาว
แหล่งข่าวเผยปมเมแกนทำเจ้าหญิงเคทร้องไห้เกี่ยวกับชุดเพื่อนเจ้าสาวในพิธีเสกสมรสเจ้าชายแฮร์รี่ เป็นเพราะทั้งคู่ขัดแย้งกันเรื่องถุงน่องที่เจ้าหญิงชาร์ลอตต์ และเพื่อนเจ้าสาวตัวน้อยต้องใส่ร่วมพิธีเมื่อ 27 พฤษภาคม 63 เว็บไซต์เดลี่เมลและเดอะ ซันรายงานอ้างการเปิดเผยของแหล่งข่าวถึงข่าวลือที่มีขึ้นมานานนับ 2 ปีในช่วงเมแกนแต่งงานกับเจ้าชายแฮร์รี่ไม่นาน ถึงความจู้จี้จุกจิกของเมแกนเกี่ยวกับชุดของเหล่าเพื่อนเจ้าสาวที่จะเข้าร่วมในพิธีได้ทำให้ดัชเชสแคเธอรีน ดัชเชสแห่งเคมบริดจ์อึดอัดจนถึงกับร้องไห้นั้น แหล่งข่าวซึ่งเป็นเพื่อนคนหนึ่ง เผยสาเหตุของเรื่องนี้ว่าเกี่ยวกับ ถุงน่อง ที่เจ้าหญิงชาร์ลอตต์ พระธิดาในดัชเชสแคเธอรีนและเจ้าชายวิลเลียม และเหล่าเพื่อนเจ้าสาวตัวน้อยจะต้องสวมใส่ในพิธีเสกสมรสแหล่งข่าวเผยกับ Tatler magazine ว่า วันเสกสมรส เป็นวันที่อากาศร้อน และทำให้เกิดความขัดแย้งกันขึ้นมาว่าเหล่าเพื่อนเจ้าสาวตัวน้อยควรจะสวมถุงน่องหรือไม่ ซึ่งดัชเชสแคเธอรีนทรงเห็นว่าควรปฏิบัติตามระเบียบพิธีการคือเพื่อนเจ้าสาวควรใส่ถุงน่องร่วมในพิธี แต่เมแกนไม่ต้องการให้ใส่จนเมื่อมาถึงในวันพิธี ภาพถ่ายในงานเสกสมรสของเจ้าชายแฮร์รี่และเมแกน จะเห็นว่าเจ้าหญิงชาร์ลอตต์และเพื่อนเจ้าสาวตัวน้อยไม่ได้สวมถุงน่องแต่อย่างใด โดยแหล่งข่าวยังกล่าวว่า ดัชเชสแห่งเคมบริดจ์และดัชเชสแห่งซัสเซกซ์ เป็นคนที่แตกต่างกันอย่างมากพร้อมกันนั้นแหล่งข่าวยังกล่าวว่า ดัชเชสแคเธอรีนทรงปฏิบัติตนอย่างเหมาะสมในการปฏิบัติพระกรณียกิจ นอกจากนั้น ยังทรงรักษาเจ้าหน้าที่ของพระองค์ ในขณะที่เมแกน ไม่ โดยในช่วงที่เมแกนยังไม่ถอนตัวจากการเป็นสมาชิกชั้นสูงของราชวงศ์อังกฤษนั้น มีเจ้าหน้าที่ที่ทำงานให้กับเธอลาออกไปรวมแล้วถึง 9 คน
แหล่งข่าวเผยปมขัดแย้งเมแกนทำเจ้าหญิงเคทร้องไห้เกี่ยวกับชุดเพื่อนเจ้าสาวในพิธีเสกสมรสเจ้าชายแฮร์รี่ เป็นเพราะขัดแย้งกันเรื่องถุงน่องที่เจ้าหญิงชาร์ลอตต์ และเพื่อนเจ้าสาวตัวน้อยต้องใส่ร่วมพิธี
เมแกน,ข่าวเด่น,เจ้าหญิงเคท,ชุดเพื่อนเจ้าสาว,เจ้าหญิงชาร์ลอตต์,ดัชเชสเคมบริดจ์,ดัชเชสแห่งซัสเซกซ์